9.3.2023
SL
Uradni list Evropske unije
L 71/1
II (Nezakonodajni akti)
UREDBE DELEGIRANA UREDBA KOMISIJE (EU) 2023/511 z dne 24. novembra 2022 o dopolnitvi Uredbe (EU) št.
575/2013 Evropskega parlamenta in Sveta v zvezi z regulativnimi tehničnimi standardi za izračun zneskov tveganju prilagojenih izpostavljenosti kolektivnih naložbenih podjemov v skladu s pristopom na podlagi mandata (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije, ob upoštevanju Uredbe (EU) št.
575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in o spremembi Uredbe (EU) št.
648/2012 (1) ter zlasti člena 132a(4), tretji pododstavek, Uredbe, ob upoštevanju naslednjega: (1)
Da bi se izognili nepotrebnim razlikam v kapitalskih zahtevah med institucijami in da bi pristop na podlagi mandata postal operativen v primerih, ko ni na voljo dovolj informacij, je treba določiti metodo za izračun zneska tveganju prilagojenih izpostavljenosti za kolektivni naložbeni podjem (KNP) v skladu s pristopom na podlagi mandata za primere, ko zaradi manjkajočih vhodnih podatkov ni mogoče izračunati zneska tveganju prilagojenih izpostavljenosti.
(2)
Kadar KNP sklepa posle z izvedenimi finančnimi instrumenti in osnovni instrumenti izvedenih finančnih instrumentov ali osnovno tveganje pozicij v izvedenih finančnih instrumentih niso znani, institucije ne morejo določiti nadomestitvenih stroškov pozicij in zato tudi ne njihove vrednosti izpostavljenosti.
V tem primeru bi morale institucije za svoje izračune uporabiti hipotetični znesek pozicije v izvedenem finančnem instrumentu, ki bi bil običajno znan in bi bil najboljši kazalnik velikosti pozicije, s čimer bi zagotovili približek za vrednost izpostavljenosti.
(3)
Če mandat KNP ne izključuje sklepanja izvedenih finančnih instrumentov, vendar ne vključuje zadostnih informacij za ugotovitev, ali osnovni instrument predstavlja bilančno ali zunajbilančno izpostavljenost, ni mogoče izključiti, da je taka izpostavljenost sestavljena.
Zato je treba to izpostavljenost vključiti v izračun zneskov tveganju prilagojenih izpostavljenosti za izpostavljenosti KNP.
(4)
Če mandat ne zagotavlja zadostnih informacij o vrednosti izpostavljenosti take pozicije, ni mogoče izključiti, da je vrednost izpostavljenosti celotni hipotetični znesek pozicije v izvedenem finančnem instrumentu.
(5)
Kadar mandat ne določa hipotetičnega zneska pozicije v izvedenih finančnih instrumentih, bi bilo treba za zagotovitev dovolj preudarnega pristopa ta znesek izpeljati iz najvišjega hipotetičnega zneska izvedenih finančnih instrumentov, dovoljenega v okviru mandata.
(1) UL L 176, 27.6.2013, str.
1.